Ef hugmyndir þeirra Friðriks Atla Sigfússonar og Rúnars Þórs Þórarinssonar ganga eftir eiga öll leikskólabörn landsins eftir að geta tekið þátt í að rækta grænmeti og ávexti í gróðurhúsum . Hugmyndin er ein þeirra sem kynnt var í Ráðhúsi Reykjavíkur í dag á uppskeruhátíð Snjallræðis . Ef hugmyndir þeirra Friðriks Atla Sigfússonar og Rúnars Þórs Þórarinssonar ganga eftir eiga öll leikskólabörn landsins eftir að geta tekið þátt í að rækta grænmeti og ávexti í gróðurhúsum . Hugmyndin er ein þeirra sem kynnt var í Ráðhúsi Reykjavíkur í dag á uppskeruhátíð samfélagshraðalsins Snjallræðis . Í myndskeiðinu er rætt við þá félaga sem segja mikinn áhuga á hugmyndinni á meðal þeirra sem starfi á leikskólastiginu enda sé nú þegar gert ráð fyrir ræktun á flestum skólalóðum . Í dag sé hún þó berskjölduð fyrir veðri og vindum . Snjallræðier fyrsti íslenski hraðallinn fyrir samfélagslega nýsköpun og er þetta í annað skipti sem hraðallinn er haldinn . Vinningsteymin átta sem valin voru til þátttöku í ár kynna eigin lausnir við mörgum af stærstu áskorunum samtímans . Alls voru átta hugmyndir kynntar í dag : Rótin : Setja á fót stuðningssetur fyrir konur og koma á samstarfi milli stofnana , samtaka og annarra fagaðila sem fást við vímuefnameðferð fyrir konur , ofbeldi og úrvinnslu áfalla . Tré lífsins : Tré lífsins hyggst bjóða upp á nýja valmöguleika við andlát þannig að fólk geti skrásett sögu sína og hinstu óskir fyrir andlát . Innovation Platform : Skrá áskoranir af ýmsum toga í gagnagrunn í þeim tilgangi að tengja saman einstaklinga , fyrirtæki , stofnanir o.fl. við rétta aðila sem líta á áskoranirnar sem tækifæri til lausna . EyCO : EyCo býður upp á frumlegar og sérsniðnar lausnir fyrir einstaklinga og fyrirtæki til þess að kolefnisjafna eigin starfsemi og daglegt líf . Samfélagsgróðurhús : Verkefnið Samfélagsgróðurhús snýst um að hanna og reisa gróðurhús á leikskólum landsins , þar sem börn leika sér að plöntum og því að planta . Það spannst út frá verkefninu ABC Lights sem snýst um að hanna birtu - og hitastýrða lýsingu fyrir gróðurhús sem mun spara framleiðendum , neytendum og þjóðarbúinu hundruð milljóna króna á ári , styrkja matvælaframleiðslu og vernda umhverfið . Plogg-in er kerfi sem ætlað er til að hjálpa plokkurum , útivistarfólki og umhverfissinnum sem reglubundið tína upp sorp samhliða hreyfingu , að skipuleggja starf sitt . The GreenBytes : Lausn þar sem sölugögn , reiknirit og vélanám er nýtt til að draga úr matarsóun á veitingastöðum og auka um leið hagnað þeirra . Rephaiah : Markmið Rephaiah er að setja á fót óhagnaðardrifin samtök sem hafa það að markmiði að framleiða lífsnauðsynleg lyf fyrir ung börn í Malaví .